CELEX: C2004/190/28
Language: lv
Date: 2004-07-24 00:00:00
Title: Lieta T-136/04: Prasība pret Eiropas Kopienu Komisiju, ko Domäne Vorderriss, Rasso Freiherr von Cramer-Klett un Rechtlerverband Pfronten iesniedza 2004. gada 8. aprīlī

24.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 190/17
            
         Prasība pret Eiropas Kopienu Komisiju, ko Domäne Vorderriss, Rasso Freiherr von Cramer-Klett un Rechtlerverband Pfronten iesniedza 2004. gada 8. aprīlī
   (Lieta T-136/04)
   (2004/C 190/28)
   Tiesvedības valoda: vācu
   Eiropas Kopienu Pirmās instances tiesā 2004. gada 8. aprīlī izskatīšanai ir iesniegta prasība pret Eiropas Kopienu Komisiju, ko cēla Domäne Vorderriss, Lenggries (Vācija), Rasso Freiherr von Cramer-Klett, Aschau i. Chiemgau (Vācija) un Rechtlerverband Pfronten, Pfronten (Vācija), kuru pārstāv advokāts Th. Schönfeld, kas norādīja adresi Luksemburgā.
   Prasītāju prasījumi Pirmās instances tiesai ir šādi:
   
               —
            
            
               Atzīt par spēkā neesošu 2003. gada 22. decembra Komisijas lēmumu par Eiropas Kopienu nozīmes teritoriju saraksta apstiprināšanu alpīniem bioģeogrāfskiem rajoniem, kas pieņemts, piemērojot Padomes direktīvu 92/43/EEK (1);
            
         
               —
            
            
               piespriest Eiropas Kopienu Komisiju atlīdzināt izdevumus.
            
         Pamati un galvenie argumenti
   Prasītāju īpašumā ir meža zemes gabali, ko viņi apsaimnieko, vadot mežsaimniecības uzņēmumu, un kuri atbilstoši apstrīdētajam lēmumam ir pasludināti par alpīno bioģeogrāfisko rajonu Eiropas Kopienu nozīmes teritorijām (EKNT).
   Prasītāji apgalvo, ka apstrīdētais lēmums aizskar prasītāju pamattiesības, kas ir jānodrošina atbilstoši vispārējo Kopienu tiesību pamatprincipiem. Šis pamattiesību aizkārums formāli ir pretlikumīgs, jo pieņemot Komisijas lēmumu (un īstenojot Direktīvu 92/43/EEK (2)) nav nodrošinātas zemes īpašnieku tiesības piedalīties sabiedriskajā apspriešanā.
   Tāpat prasītāji uztur prasību par to, ka apstrīdētais lēmums pārkāpj prasītāju īpašumtiesības arī materiāltiesiskā nozīmē, jo, nosakot EKNT, netika ievērotas prasītāja (un pārējo ieinteresēto personu) individuālās īpašumtiesības, un līdz ar to netika apsvērta paredzētā EKNT noteikšana un tam pretējās prasītāju privātās intereses. Apstrīdētais lēmums ir pretrunā ar pašu Direktīvu 92/43/EEK, jo ir pilnīgi atklāts un nenoregulēts jautājums par atbilstošu finansiālo kompensāciju.
   Bez tam, prasītāji uztur prasību par to, ka apstrīdētais lēmums ir nesamērīgs, jo tas pats par sevi nav piemērots vienota Eiropas ekoloģiskā tīkla izveidei, un tādējādi nav piemērots “īpašs” saraksts tikai vienam bioģeorgāfiskam reģionam nolūkā sasniegt Direktīvā izvirzīto aizsardzības mērķi. Apstrīdētais lēmums nav pieņemams arī tādēļ, ka nenotika vispārējais balsojums kopējam Kopienu reģionam. Strīda priekšmets 2003. gada 22. decembra Lēmuma Nr. 2004/69/EK, kas pieņemts, piemērojot Padomes Direktīvu Nr. 92/43/EEK par Eiropas Kopienu nozīmes teritoriju sarakstu alpīniem bioģeogrāfiskiem rajoniem (oficiāli paziņots ar numuru C(2003)4957) (OV L 14, 21.1.2004., 21. lpp.) atzīšana par spēkā neesošu
   
      (1)  OV L 14, 21.1.2004., 21. lpp.
   
   
      (2)  Padomes Direktīva 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību (OV L 206, 7. lpp).